Briežu iela (Daugavpils)

Briežu iela ir iela Daugavpilī, Nīderkūnu apkaimē. Briežu iela sākas krustojumā ar Sliežu ielu pie Grīvas dzelzceļa stacijas, ved ziemeļaustrumu virzienā un beidzas strupceļā pēc krustojuma ar Vaboļu ielu. Briežu ielā ir privātmāju apbūve.

Ielas garums ir aptuveni 455 metri, visā garumā tā ir klāta ar grants segumu. Ielas sarkano līniju platums ir 6—7 metri, satiksmes kustība norit abos virzienos vienā joslā. Sabiedriskais transports pa Briežu ielu nekursē, tuvākā pietura ir "Kājnieku iela" Tirgoņu ielā.

Briežu iela attēlota 1936. gada kartē, tomēr tās nosaukums nav parakstīts. Padomju okupācijas laikā ielu dēvēja par Budjonnija ielu. Kopš 1992. gada Briežu ielai ir tagadējais nosaukums.

 Ielu savienojumi 
Briežu iela ir savienota ar šādām ielām:
 Sliežu iela (T veida krustojums)
 Tirgoņu iela
 Transporta iela
 Kungu iela
 Vēju iela (Vēju ielai šai vietā oficiāli nav nosaukuma)
 Vaboļu iela

 Atsauces 

Kategorija:Ielas Nīderkūnos